Wills planlagde at indvie den nye kirkegård den [[23. september]] og inviterede [[Edward Everett]], som havde beklædt en række politiske poster, til at holde hovedtalen. På det tidspunkt blev han betragtet som den bedste taler i landet.<ref>Adskillige biografier beskriver Everett som en berømt taler. Det gælder f.eks. Staten Massachusetts, som skriver at han var [http://www.mass.gov/statehouse/massgovs/eeverett.htm ”Kendt for sit intellekt og oratoriske evner”] {{Webarchive|url=https://web.archive.org/web/20061215173145/http://www.mass.gov/statehouse/massgovs/eeverett.htm |date=15. december 2006 }} . Hans taler, herunder den han holdt ved Gettysburg, blev senere udgivet i fire bind.</ref> Everett skrev tilbage til Wills, at han ikke ville være i stand til at forberede en passende tale på så kort tid og bad om, at datoen blev skubbet. Det accepterede organisationskomiteen, og indvielsen blev udsat til den [[19. november]].
 
Næsten som en eftertanke inviterede Wills og organisationskomiteen Lincoln til at deltage i ceremonien. I sin invitation til Lincoln skrev Wills: ”Efter hovedtalen ønskes det, at De som landets leder formelt indvier dette område til dets fremtidige brug med nogle få passende bemærkninger."<ref name="wills"> Wills (1992) pp. 24–5, p. 35, pp. 34–5, p. 36. </ref> Lincolns rolle i begivenheden var sekundær – i stil med når man inviterer en offentlig person til at klippe snoren over ved en indvielse.
 
Lincoln ankom med tog til Gettysburg dagen før og overnattede i Wills hus på torvet i Gettysburg. Her lavede han de sidste rettelser i den tale, han havde skrevet i Washington.<ref>{{cite web | title = Abraham Lincoln in the Wills House Bedroom at Gettysburg | url = http://showcase.netins.net/web/creative/lincoln/tours/gettyroom.htm | access-date = 2005-12-18 | archive-date = 13. oktober 2007 | archive-url = https://web.archive.org/web/20071013165416/http://showcase.netins.net/web/creative/lincoln/tours/gettyroom.htm | url-status = dead }}</ref> I modsætning til hvad man ofte hører, havde Lincoln hverken skrevet talen i toget eller på bagsiden af en konvolut.<ref name="johnson">{{cite journal | last = Johnson | first = Martin P. | title = Who Stole the Gettysburg Address | journal = Journal of the Abraham Lincoln Association | volume = 24 | issue = 2 | date = Summer 2003 | pages = 1–19 }}</ref>
Filosofi